《均父约去年十月还襄阳今已二月矣尚未闻汉上消息因诵旧寄渠诗二首用其韵寄之 其一》
宋代·饶节

闻道祁阳已赐环，春来何事未言还。移书汉上二三友，寄梦湖南千万山。

顾我幸缘樗散老，知侬真坐虎文斑。归来此度心应死，不待丸泥封汉关。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。